****

Európska únia

Európsky fond regionálneho

rozvoja

**Metodický výklad CKO č. 10**

**Programové obdobie 2014 – 2020**

|  |  |
| --- | --- |
| **Vec:** | k legislatívnym úpravám v súvislosti s výskytom ochorenia  COVID-19 |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Úrad podpredsedu vlády SR pre investície a informatizáciu v súlade s kapitolou 1.2, ods. 3, písm. c) Systému riadenia európskych štrukturálnych a investičných fondov |
| **Záväznosť:** | Metodický výklad má záväzný charakter v celom rozsahu, ak v jeho texte nie je pri konkrétnom ustanovení uvedené inak. |
| **Počet príloh:** | 7 |
| **Dátum vydania:** | 22.06.2020 |
| **Dátum účinnosti:** | 22.06.2020 |
| **Schválil:** | JUDr. Denisa Žiláková  generálna riaditeľka sekcie centrálny koordinačný orgán |

Obsah

[1 Úvod 1](#_Toc43195002)

[2 Všeobecné zmeny predpisov 2](#_Toc43195003)

[2.1 Zmeny vyplývajúce z nariadení EK 2](#_Toc43195004)

[2.2 Zmeny vyplývajúce z legislatívy SR 3](#_Toc43195005)

[2.2.1 Novela zákona o príspevku z EŠIF č. 128/2020 Z. z. 3](#_Toc43195006)

[2.2.2 Novela kompetenčného zákona 5](#_Toc43195007)

[3 Špecifické opatrenia v reakcii na COVID-19 5](#_Toc43195008)

[3.1 Zmeny vyplývajúce z nariadení EK 5](#_Toc43195009)

[3.2 Zmeny vyplývajúce z legislatívy SR 6](#_Toc43195010)

[3.2.1 Novela zákona o príspevku z EŠIF č. 128/2020 Z. z. 6](#_Toc43195011)

[3.2.2 Finančná kontrola 18](#_Toc43195012)

[4 Prílohy 18](#_Toc43195013)

1 Úvod

1. EK, ako aj SR uskutočnili viaceré legislatívne zmeny, ktoré zavádzajú opatrenia na zmiernenie dôsledkov krízy, spôsobenej ochorením COVID-19.

Vydané pre oblasť EŠIF boli nasledovné predpisy:

* Nariadenie Európskeho parlamentu a Rady (EÚ) 2020/460 z 30. marca 2020, ktorým sa menia nariadenia (EÚ) č. 1301/2013, (EÚ) č. 1303/2013 a (EÚ) č. 508/2014, pokiaľ ide o osobitné opatrenia na mobilizáciu investícií v systémoch zdravotnej starostlivosti členských štátov a v iných odvetviach ich hospodárstiev v reakcii na výskyt ochorenia COVID-19 (Investičná iniciatíva v reakcii na koronavírus) (ďalej len „**nariadenie 2020/460**“);
* Nariadenie Európskeho parlamentu a Rady (EÚ) 2020/558 z 23. apríla 2020, ktorým sa menia nariadenia (EÚ) č. 1301/2013 a (EÚ) č. 1303/2013, pokiaľ ide o špecifické opatrenia na zabezpečenie mimoriadnej flexibility pri využívaní európskych štrukturálnych a investičných fondov v reakcii na výskyt ochorenia COVID-19 (ďalej len „**nariadenie 2020/558**“);
* Nariadenie Európskeho parlamentu a Rady (EÚ) 2020/559 z 23. apríla 2020, ktorým sa mení nariadenie (EÚ) č. 223/2014, pokiaľ ide o zavedenie osobitných opatrení na riešenie výskytu ochorenia COVID-19 (ďalej len „**nariadenie 2020/559**“);
* Nariadenie Európskeho parlamentu a Rady (EÚ) 2020/560 z 23. apríla 2020, ktorým sa menia nariadenia (EÚ) č. 508/2014 a (EÚ) č. 1379/2013, pokiaľ ide o osobitné opatrenia na zmiernenie následkov výskytu ochorenia COVID-19 v odvetví rybolovu a akvakultúry (ďalej len „**nariadenie 2020/560**“);
* Zákon č. 128/2020 Z. z. ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov (ďalej len „**novela zákona o príspevku z EŠIF č. 128/2020 Z. z.**“).

Vyššie uvedený zákon sa dopĺňa do kapitoly 1.1.2. Systému riadenia EŠIF.

1. CKO rozpracoval legislatívne zmeny s dopadom na ustanovenia Systému riadenia EŠIF, metodických pokynov CKO a vzorov CKO v metodickom výklade.
2. Metodický výklad je členený na dve samostatné časti.

V prvej časti „Všeobecné zmeny predpisov“ sú uvedené pravidlá a procesy, pri ktorých nie je ich platnosť naviazaná na opatrenia v reakcii na ochorenie COVID-19 alebo presne časovo ohraničená. Do tejto časti je zahrnutá tiež zmena kompetenčného zákona, ktorá s reakciou na ochorenie COVID-19 priamo nesúvisí.

V druhej časti „Špecifické opatrenia v reakcii na COVID-19“ sú upravené pravidlá a procesy s obmedzenou časovou platnosťou alebo také, ktoré sa môžu využiť  v reakcii na ochorenie COVID-19. Platnosť týchto pravidiel a procesov je ohraničená časovo, a to osobitne vo vzťahu k odpusteniu zmeškania lehôt a pri ostatných opatreniach je ohraničená trvaním zákonom definovanej krízovej situácie.

Texty, písané kurzívou sú vysvetľujúce a nebudú premietnuté do riadiacej dokumentácie CKO.

1. V metodickom výklade sú používané skratky a pojmy zavedené v zákone o príspevku z EŠIF a v Systéme riadenia európskych štrukturálnych a investičných fondov.

2 Všeobecné zmeny predpisov

2.1 Zmeny vyplývajúce z nariadení EK

*Niektoré zmeny nariadení EK boli premietnuté aj do novely zákona o príspevku z EŠIF č. 128/2020 Z. z., preto nie sú uvedené v tejto časti (napríklad zrušenie povinnosti meniť partnerskú dohodu).*

Oprávnenosť výdavkov

1. V Systéme riadenia EŠIF, kapitole 3.5.2 sa v odseku 2, písmeno d) a odseku 5, písmeno e) za bodkočiarku dopĺňa text: podniky, ktoré sú prijímateľmi podpory v súlade s dočasným rámcom pre opatrenia štátnej pomoci[[1]](#footnote-1)alebo s nariadeniami Komisie (EÚ) č. 1407/2013, (EÚ) č. 1408/2013 a (EÚ) č. 717/2014, sa na účely tohto bodu nepovažujú za podniky v ťažkostiach.

2.2 Zmeny vyplývajúce z legislatívy SR

2.2.1 Novela zákona o príspevku z EŠIF č. 128/2020 Z. z.

Užívateľ

*Povinnosť uzavrieť zmluvu medzi prijímateľom/partnerom a užívateľom sa ukázala ako veľmi obmedzujúca a brániaca poskytnutiu rýchlej a adresnej pomoci v rámci projektov ESF. Z tohto dôvodu sa doplnila možnosť poskytovať užívateľom finančné prostriedky z príspevku z ESF aj na základe iných dokumentov, typicky napríklad prostredníctvom rozhodnutia alebo výmeru úradu (prijímateľa), bez potreby uzavretia osobitnej zmluvy medzi prijímateľom a užívateľom. To znamená, že vzťah medzi prijímateľom a užívateľom môže byť založený aj na jednostrannom právnom úkone, nie je potrebné uzatvárať dvojstranný právny úkon (dohodu, zmluvu). Doplnenie predmetného ustanovenia zákona o príspevku z EŠIF nemá dopad na Systém riadenia EŠIF a ďalšiu riadiacu dokumentáciu CKO, preto sa neprejaví v jej aktualizácii.*

Zmena Partnerskej dohody

*V súlade s nariadením 2020/558, ako aj novelou zákona o príspevku z EŠIF č. 128/2020 Z. z. sa do konca programového obdobia PD nemení.*

1. V kapitole 2.1.2 Systém riadenia EŠIF sa ruší odsek 5 až 15.
2. V kapitole 1.3.1.8. Systému riadenia EŠIF sa v odseku 8, písmeno f) odstraňuje text: *„*PD a*“.*
3. V kapitole 2.2.2 Systému riadenia EŠIF sa v odseku 7 odstraňuje text: *„*ako aj PD*“.*
4. V kapitole 2.2.2 Systému riadenia EŠIF sa v odseku 8 odstraňuje druhá veta.

Spôsob financovania a oprávnenosť výdavkov

*Zo zákona o príspevku z EŠIF boli novelou odstránené ako povinné podmienky poskytnutia príspevku „oprávnenosť výdavkov realizácie projektu,“ a „spôsob financovania“.*

*Vypustenie podmienky „Oprávnenosť výdavkov realizácie projektu,“ ako povinnej podmienky poskytnutia príspevku umožní RO reagovať na postupy overovania oprávnenosti výdavkov v kontexte zmien výzvy, ktoré sú upravené novelou zákona o príspevku z EŠIF č. 128/2020 Z. z. Podmienku poskytnutia príspevku, primerane prispôsobenú implementačnej praxi, môže RO zaradiť medzi „ďalšie podmienky poskytnutia príspevku“. Novelou sa odstránila nejednoznačnosť v prípadoch, keď RO krátil výdavky v ŽoNFP, ale napriek tomu deklaroval splnenie tejto podmienky a vydal rozhodnutie o schválení ŽoNFP (čo je logickou, bežnou praxou). Vypustením predmetnej podmienky nie je dotknutá povinnosť RO overiť oprávnenosť projektu v zmysle požiadaviek právnych predpisov (vrátane napr. overenia hospodárnosti). Tieto skutočnosti v prípade vypustenia predmetnej podmienky z výzvy overí RO v rámci overovania splnenia iných podmienok poskytnutia príspevku (napr. podmienky kritériá pre výber projektov) alebo v priebehu realizácie projektu (podľa nastavenia vo svojej riadiacej dokumentácii).*

*„Spôsob financovania“ je statická informácia, uvedená vo výzve, ktorá sa nijako neoveruje. Táto podmienka znemožňuje flexibilne reagovať na potrebu zmeny spôsobu financovania napríklad z dôvodu nedostatočnej likvidity prijímateľov pri boji proti ochoreniu COVID-19.*

1. V Systéme riadenia EŠIF, kapitola 2.4.2, odsek 12 sa do poznámky/odporúčania v bode 17 dopĺňa text: V prípade, ak RO neuvedie oprávnenosť výdavkov ako ďalšiu podmienku poskytnutia príspevku, uvedie v časti výzvy: „Overovanie podmienok poskytnutia príspevku a ďalšie informácie k výzve“ buď priamo záväzné informácie o výdavkoch, ktoré môže žiadateľ zahrnúť medzi oprávnené alebo priamo odkaz na presnú časť samostatného dokumentu, ktorý obsahuje popis oprávnenosti výdavkov.
2. V Systéme riadenia EŠIF, kapitola 2.4.2, odsek 12 sa bod 17 a 18 presúva na koniec tabuľky (medzi ďalšie podmienky poskytnutia príspevku). Ostatné body sa primerane prečíslujú.
3. Odstraňujú sa nasledovné časti Systému riadenia EŠIF:
   1. kapitola 2.4.2, odsek 12, bod 21. Ostatné body sa primerane prečíslujú;
   2. kapitola 3.1.1.1, odsek 2, písmeno b) bod 7. Bod 8 sa prečísluje;
   3. kapitola 3.4.2, odsek 7, písmeno c) a písmeno f). Ostatné písmená sa primerane zmenia.
4. Zo vzoru CKO č. 7 sa odstraňuje:
5. kapitola 2, bod 2.6;
6. kapitola 2, bod 2.9;
7. z poznámky pod čiarou č. 4 text: „oprávnenosť výdavkov realizácie projektu,“ a „, spôsob financovania“.

Ostatné body sa primerane prečíslujú.

1. Do vzoru CKO č. 7 sa dopĺňa v kapitole 2 bod 2.9.10 Oprávnenosť výdavkov realizácie projektu, ktorý znie: Ak sa RO rozhodne posudzovať oprávnenosť výdavkov realizácie projektu ako samostatnú podmienku poskytnutia príspevku, uvedie v tejto časti buď priamo informácie o podmienkach oprávnenosti výdavkov, ktoré môže žiadateľ zahrnúť medzi oprávnené výdavky, alebo priamo odkaz na presnú časť samostatného dokumentu, ktorý obsahuje podmienky oprávnenosti výdavkov. Žiadateľovi musia byť v rámci výzvy poskytnuté dostatočné informácie o tom, aké výdavky sú oprávnené a aké neoprávnené na financovanie. V prípade projektov generujúcich príjem je oprávnenosť výdavkov posudzovaná aj s ohľadom na výsledky finančnej analýzy projektu.
2. Do vzoru CKO č. 7 sa dopĺňa v kapitole 3 text:

RO v tejto časti určí spôsob financovania v závislosti od charakteru žiadateľa/prijímateľa a pravidiel platného Systému finančného riadenia. Zároveň RO určí formu finančného príspevku: nenávratný finančný príspevok.

V prípade, ak RO neuviedol oprávnenosť výdavkov ako ďalšiu podmienku poskytnutia príspevku, uvedie v tejto časti buď priamo záväzné informácie o výdavkoch, ktoré môže žiadateľ zahrnúť medzi oprávnené alebo priamo odkaz na presnú časť samostatného dokumentu, ktorý obsahuje popis oprávnenosti výdavkov. Žiadateľovi musia byť v rámci výzvy poskytnuté dostatočné informácie o tom, aké výdavky sú oprávnené a aké neoprávnené na financovanie. V prípade projektov generujúcich príjem je oprávnenosť výdavkov posudzovaná aj s ohľadom na výsledky finančnej analýzy projektu.

1. Zo vzoru CKO č. 17 sa odstraňuje z časti Obligatórne podmienky poskytnutia príspevku text: „3. oprávnenosť výdavkov“; „3a) Posúdenie aktivít výzvy z hľadiska podpory projektov generujúcich príjem a zohľadnenie záverov v podmienkach týkajúcich sa projektov generujúcich príjem“ a „spôsob financovania“. Ostatné riadky sa primerane prečíslujú.
2. Do vzoru CKO č. 18 v časti ostatné podmienky poskytnutia príspevku  sa v bode 3. oprávnenosť výdavkov dopĺňa text: „(ak je to relevantné)“.
3. Do Systému riadenia EŠIF, kapitola 1.2 sa dopĺňa odsek 18, ktorý znie: RO nie je povinný aktualizovať výzvu/vyzvanie na základe článku I, novelizačný bod 3 novely zákona o príspevku z EŠIF č. 128/2020 Z. z. (odstránenia podmienok poskytnutia príspevku „oprávnenosť výdavkov realizácie projektu,“ a „spôsob financovania“). V prípade, ak RO neaktualizuje výzvu/vyzvanie, tieto podmienky poskytnutia príspevku sa považujú za „ďalšie podmienky poskytnutia príspevku“.

Ak sa RO rozhodne zmeniť výzvu/vyzvanie, postupuje v súlade s kapitolou 3.2.1 Metodického výkladu CKO č. 10, časťou Postup pri poskytovaní príspevku v čase krízovej situácie.

Predpokladom na zmenu vyššie uvedených podmienok poskytnutia príspevku v realizovaných dopytovo orientovaných projektoch je zmena výzvy. Následne je RO oprávnený tieto podmienky zmeniť v zmluve o poskytnutí NFP. Princíp transparentnosti, nediskriminácie a rovnakého zaobchádzania pri poskytovaní príspevku (v skupine medzi sebou súťažiacich ŽoNFP a žiadateľov) musí RO pri takejto zmene zachovať.

2.2.2 Novela kompetenčného zákona

1. V súvislosti so zmenou kompetenčného zákona (zákon č. 134/2020 Z. z., ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony) s účinnosťou od 1.7.2020, ak sa uvádza v riadiacej dokumentácii CKO pojem „Úrad podpredsedu vlády Slovenskej republiky pre investície a informatizáciu“ vo všetkých gramatických tvaroch a zadefinovaných skratkách, od tohto dátumu sa tým rozumie „Ministerstvo investícií, regionálneho rozvoja a informatizácie Slovenskej republiky“ v príslušnom gramatickom tvare.

Ak sa v riadiacej dokumentácii CKO na určitú oblasť komunikácie uvádza e-mailová adresa s doménou [...@vicepremier.gov.sk](mailto:...@vicepremier.gov.sk), CKO oznámi po svojej delimitácii na Ministerstvo investícií, regionálneho rozvoja a informatizácie Slovenskej republiky (po 1.7.2020) dotknutým subjektom novú e-mailovú adresu, určenú na komunikáciu. Od zaslania oznámenia dotknutým subjektom sa na komunikáciu podľa riadiacej dokumentácie CKO využíva nová, oznámená e-mailová adresa.

3 Špecifické opatrenia v reakcii na COVID-19

3.1 Zmeny vyplývajúce z nariadení EK

*Niektoré zmeny nariadení EK boli premietnuté aj do novely zákona o príspevku z EŠIF č. 128/2020 Z. z., preto nie sú uvedené v tejto časti (napríklad zrušenie povinnosti meniť partnerskú dohodu).*

Predloženie výročnej správy za rok 2019

1. Systém riadenia EŠIF, kapitola 4.1.2.2 odsek 9 sa mení a po zmene znie: RO predkladá výročnú správu za rok n po schválení členmi MV cez systém SFC2014 EK do 31.05. roku n+1, s výnimkou PRV, pre ktorý platí každoročne termín 30.06. Výročná správa za rok 2019 sa predkladá odlišne a to do 30.09.2020. Prvú správu predloží RO v roku 2016 a následne každý rok až do roku 2023 vrátane (v prípade programov v rámci cieľa EÚS sa výročná správa predkladá do roku 2022 vrátane a v prípade programu financovaného z EPFRV do roku 2024 vrátane). Výročná správa predkladaná v roku 2016 sa týka rozpočtových rokov 2014 a 2015, ako aj obdobia od počiatočného dátumu oprávnenosti výdavkov do 31.12.2013 (v prípade výdavkov programov v rámci cieľa EÚS a výdavkov v rámci Iniciatívy na podporu zamestnanosti mladých, ktoré sú oprávnené od 01.09.2013).

Oprávnenosť výdavkov

1. V Systéme riadenia EŠIF, kapitole 3.5.1.2 sa v odseku 2 dopĺňa za prvú vetu text: Podpora z EŠIF sa môže udeliť na projekty, ktoré boli fyzicky ukončené alebo sa plne realizovali ešte pred predložením ŽoNFP v prípade, ak sa prostredníctvom nich podporujú kapacity reakcie (opatrenia v reakcii) na krízu v súvislosti s výskytom ochorenia COVID-19. Takéto projekty môžu byť zároveň schválené aj pred schválením zmeneného OP[[2]](#footnote-2) (v ktorom sú doplnené aktivity/výdavky, podporujúce kapacity reakcie (opatrenia v reakcii) na krízu v súvislosti s výskytom ochorenia COVID-19).
2. V Systéme riadenia EŠIF, kapitole 3.5.1.2 sa v odseku 4 dopĺňa veta: Odchylne od predchádzajúcej vety sú výdavky na projekty na podporu kapacít reakcie na krízu v kontexte výskytu ochorenia COVID-19 oprávnené od 1. februára 2020.

3.2 Zmeny vyplývajúce z legislatívy SR

3.2.1 Novela zákona o príspevku z EŠIF č. 128/2020 Z. z.

Krízová situácia

1. Systém riadenia EŠIF, kapitola 1.2.1 odsek 1 sa dopĺňa o pojem krízová situácia:

Krízová situácia obdobie mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19 a obdobie šiestich mesiacov po ich odvolaní.

Odpustenie zmeškania vybraných lehôt

*Pre RO a žiadateľov sa odpúšťa zmeškanie vybraných lehôt, ak lehota uplynula v čase od 12.3.2020 do nadobudnutia účinnosti novely zákona o príspevku z EŠIF č. 128/2020 Z. z., t. j. do 21.5.2020 a RO, štatutárny orgán RO alebo žiadateľ úkon vykonal dodatočne do 1 mesiaca od nadobudnutia účinnosti novely zákona o príspevku z EŠIF č. 128/2020 Z. z., t. j. do 21.6.2020. Keďže 21.6.2020 pripadá na nedeľu, v zmysle všeobecne záväzných právnych predpisov je posledným dňom lehoty najbližší pracovný deň, tzn. 22.6.2020. V prípade, ak medzitým RO už vydal na základe nesplnenia lehoty (ktorej zmeškanie sa novelou zákona o príspevku z EŠIF č. 128/2020 Z. z. odpúšťa) rozhodnutie o neschválení ŽoNFP alebo o zastavení konania, je povinný uplatniť opravné prostriedky a prihliadať na ŽoNFP tak, ako keby lehota bola dodržaná. Ak RO odmietol odvolanie pre zmeškanie lehoty, je povinný sa ďalej zaoberať podaným odvolaním tak, ako by bolo podané včas. Rovnako je potrebné, aby štatutárny orgán RO pri uplatnení právomoci podľa § 24 zákona o príspevku z EŠIF na základe vlastného podnetu preskúmal rozhodnutia o neschválení žiadosti alebo rozhodnutia o zastavení konania, dôvodom vydania ktorých mohlo byť zmeškanie lehoty, na ktoré sa vzťahuje jej odpustenie. Cieľom je zachovať princíp rovnakého zaobchádzania a nediskriminácie voči všetkým žiadateľom. Odpustenie sa uplatňuje plošne a automaticky na všetky zmeškané lehoty v postihnutom období, ak bola splnená podmienka dodatočného vykonania úkonu, nie je preto potrebné žiadne posudzovanie alebo zohľadňovanie dôvodov zmeškania lehoty.*

*Po nadobudnutí účinnosti novely zákona o príspevku z EŠIF č. 128/2020 Z. z. sa zmeškanie lehôt už neodpúšťa, keďže novelou sa zavedú mechanizmy, ktoré umožnia plynulú implementáciu aj napriek obmedzeniam, vyplývajúcim z krízovej situácie.*

*Odpúšťa sa zmeškanie nasledovných lehôt stanovených zákonom o príspevku z EŠIF:*

*- v prvostupňovom konaní o žiadosti:*

* *zmena alebo doplnenie žiadosti na výzvu poskytovateľa po zmene výzvy (§ 17 ods. 6);*
* *zmena alebo doplnenie projektového zámeru na výzvu poskytovateľa (§ 18 ods. 5);*
* *zmena alebo doplnenie žiadosti na výzvu poskytovateľa (§ 19 ods. 5);*
* *zmena alebo doplnenie žiadosti na národný projekt na výzvu poskytovateľa (§ 26 ods. 6);*

*- pri využití zásobníka projektov:*

* *preukázanie spĺňania PPP určených vo výzve (§ 21 ods. 3);*

*- v odvolacom konaní:*

* *podanie odvolania (§ 22 ods. 2);*
* *rozšírenie rozsahu, v akom sa rozhodnutie napáda, a dôvody odvolania (§ 22 ods. 3);*
* *podanie odvolania v prípade nesprávneho poučenia (§ 22 ods. 4);*
* *rozhodnutie v odvolacom konaní (§ 23 ods. 4);*

*- v konaní o preskúmaní rozhodnutia mimo odvolacieho konania:*

* *rozhodnutie v preskúmavacom konaní (§ 24 ods. 7);*

*- v období po vydaní rozhodnutia:*

* *splnenie podmienky stanovenej v rozhodnutí o schválení ŽoNFP, ktorej splnenie musí žiadateľ preukázať pred uzatvorením zmluvy (§ 19 ods. 11).*

1. Do Systému riadenia EŠIF:
2. kapitola 3.1.1.1, odsek 4;
3. kapitola 3.4.2, odsek 11;
4. kapitola 3.2.1.1, odsek 8;
5. kapitola 3.2.1.2, odsek 7;
6. kapitola 3.2.3, odsek 6;

sa dopĺňa text: Ak lehota na doplnenie alebo zmenu ŽoNFP márne uplynula v období od 12.3.2020 do 21.5.2020 (deň nadobudnutia účinnosti novely zákona o príspevku z EŠIF č. 128/2020 Z. z.), žiadateľ je oprávnený doplniť alebo zmeniť ŽoNFP najneskôr do jedného mesiaca odo dňa nadobudnutia účinnosti novely zákona o príspevku z EŠIF č. 128/2020 Z. z. (do 22.6.2020 vrátane). Odporúča sa, aby RO informoval o odpustení zmeškania lehoty v zmysle tohto odseku minimálne tých žiadateľov o NFP, ktorých sa zmeškanie lehoty týka.

Vzhľadom na špecifickosť situácie, RO môže v tomto prípade doplnenie ŽoNFP v ITMS2014+ (v opodstatnených prípadoch) zadministrovať v spolupráci so žiadateľom aj dodatočne, resp. RO môže zabezpečiť nahratie doplnených dokumentov k jednotlivým podmienkam poskytnutia príspevku prostredníctvom neverejnej časti ITMS.

Po predložení zmeny alebo doplnenia ŽoNFP v lehote do jedného mesiaca odo dňa nadobudnutia účinnosti novely zákona o príspevku z EŠIFč. 128/2020 Z. z. RO ďalej postupuje tak, ako keby žiadateľ vykonal požadovaný úkon včas.[[3]](#footnote-3) Ak žiadateľ, ktorému uplynula lehota vo vyššie stanovenom období doplnil alebo zmenil ŽoNFP pred nadobudnutím účinnosti novely zákona o príspevku z EŠIF č. 128/2020 Z. z., RO posudzuje ŽoNFP podľa tohto doplnenia/zmeny. Ak žiadateľ, ktorému uplynula lehota vo vyššie stanovenom období doplnil alebo zmenil ŽoNFP pred nadobudnutím účinnosti novely zákona a aj v lehote do jedného mesiaca odo dňa nadobudnutia účinnosti novely zákona o príspevku z EŠIF č. 128/2020 Z. z. (napr. žiadateľ doručil doplnenie ŽoNFP po lehote nekompletné a ďalšie doplnenie/doplnenia doručil po účinnosti novely zákona o príspevku z EŠIF č. 128/2020 Z. z.), RO posudzuje doplnenie/doplnenia alebo zmenu ŽoNFP ako celok. Ak už medzitým RO na základe nevykonania úkonu rozhodol, toto rozhodnutie preskúma štatutárny orgán RO (buď na základe podnetu žiadateľa, a ak taký neexistuje, vždy na základe vlastného podnetu).

1. Do Systému riadenia EŠIF, kapitola 3.2.2.1, odsek 5 sa dopĺňa text:

Ak lehota na doplnenie alebo zmenu projektového zámeru márne uplynula v období od 12.3.2020 do 21.5.2020 (deň nadobudnutia účinnosti novely zákona o príspevku z EŠIF č. 128/2020 Z. z.), žiadateľ je oprávnený doplniť alebo zmeniť projektový zámer najneskôr do jedného mesiaca odo dňa nadobudnutia účinnosti novely zákona o príspevku z EŠIF č. 128/2020 Z. z. (do 22.6.2020 vrátane). Odporúča sa, aby RO informoval o odpustení zmeškania lehoty žiadateľov podľa postupu, uvedeného v odseku 2 kapitoly 3.2.1 Metodického výkladu CKO č. 10. Po predložení zmeny alebo doplnenia projektového zámeru v lehote do jedného mesiaca odo dňa nadobudnutia účinnosti novely zákona o príspevku z EŠIF č. 128/2020 Z. z. RO ďalej postupuje tak, ako keby žiadateľ vykonal požadovaný úkon včas. Ak žiadateľ doplnil alebo zmenil projektový zámer pred nadobudnutím účinnosti novely zákona o príspevku z EŠIF č. 128/2020 Z. z., prihliada sa na takto vykonaný úkon. Ak žiadateľ doplnil alebo zmenil projektový zámer pred nadobudnutím účinnosti novely zákona a aj v lehote do jedného mesiaca odo dňa nadobudnutia účinnosti novely zákona o príspevku z EŠIF č. 128/2020 Z. z. (napr. žiadateľ doručil doplnenie po lehote nekompletné a ďalšie doplnenie doručil po účinnosti novely zákona o príspevku z EŠIF č. 128/2020 Z. z.), RO posudzuje doplnenie alebo zmenu projektového zámeru ako celok.

1. Do Systému riadenia EŠIF, kapitola 3.2.1.3, odsek 8 sa dopĺňa text: Ak lehota márne uplynula od 12.3.2020 do 21.5.2020, žiadateľ je oprávnený preukázať splnenie podmienky najneskôr do jedného mesiaca odo dňa nadobudnutia účinnosti novely zákona o príspevku z EŠIF č. 128/2020 Z. z. Odporúča sa, aby RO informoval o odpustení zmeškania lehoty žiadateľov podľa postupu, uvedeného v odseku 2 kapitoly 3.2.1 Metodického výkladu CKO č. 10. Po splnení podmienky RO zašle žiadateľovi návrh zmluvy o NFP.
2. Do Systému riadenia EŠIF, kapitola 3.2.4.1, sa dopĺňa text:
   1. do odseku 1: Ak lehota márne uplynula od 12.3.2020 do 21.5.2020, žiadateľ je oprávnený podať odvolanie najneskôr do jedného mesiaca odo dňa nadobudnutia účinnosti novely zákona o príspevku z EŠIF č. 128/2020 Z. z., t. j. do 22.6.2020 vrátane. Odporúča sa, aby RO informoval o odpustení zmeškania lehoty žiadateľov podľa postupu, uvedeného v odseku 2 kapitoly 3.2.1 Metodického výkladu CKO č. 10,
   2. do odseku 3, písmeno c): ; ak lehota márne uplynula od 12.3.2020 do 21.5.2020, žiadateľ je oprávnený podať odvolanie najneskôr do jedného mesiaca odo dňa nadobudnutia účinnosti novely zákona o príspevku z EŠIF č. 128/2020 Z. z., t. j. do 22.6.2020 vrátane.
3. Do Systému riadenia EŠIF, kapitola 3.2.4.1, odsek 6 a 3.2.4.2, odsek 10 sa dopĺňa text: Ak stanovená lehota márne uplynula od 12.3.2020 do 21.5.2020, štatutárny orgán RO je oprávnený rozhodnúť najneskôr do jedného mesiaca odo dňa nadobudnutia účinnosti novely zákona o príspevku z EŠIF č. 128/2020 Z. z., t. j. do 22.6.2020 vrátane. V takom prípade sa uvedená lehota považuje za splnenú.

Zasadnutia kolektívnych orgánov

1. Do Systému riadenia EŠIF sa dopĺňa kapitola 1.3.2.3.3 Zasadnutie zabezpečené elektronickými komunikačnými prostriedkami v čase krízovej situácie, ktorá znie:
2. Zasadnutia MV (resp. komisie pri MV) je možné uskutočniť prostredníctvom videokonferencie alebo inými prostriedkami informačnej a komunikačnej technológie v súlade s novelou zákona o príspevku z EŠIF č. 128/2020 Z. z., t. j. priamo na jej základe, bez nutnosti osobitnej úpravy v štatúte alebo rokovacom poriadku MV.
3. MV je uznášaniaschopný, ak sa jeho zasadnutia preukázateľne zúčastnia členovia   
   v potrebnom počte podľa jeho štatútu alebo rokovacieho poriadku. Návrh uznesenia je schválený, ak zaň preukázateľne hlasuje potrebná väčšina členov podľa štatútu alebo rokovacieho poriadku. Za účelom dodržania preukázateľnosti musí byť akt hlasovania členov MV verejný.
4. Zo zasadnutia sa vždy vyhotovuje záznam z priebehu rokovania. Iné výstupy z rokovania (uznesenia, rozhodnutia) sa vyhotovujú len v prípade, ak tak vyplýva z rokovacieho poriadku alebo štatútu MV a v prípade, ak je to dôležité pre ďalšie konanie tohto orgánu, resp. iné procesy, ktoré rokovanie MV vyvolá, resp. ktorých je súčasťou. Rovnako nie je povinnosť vyhotoviť zápisnicu, t. j. písomný zápis o priebehu zasadnutia v listinnej podobe. Táto sa vyhotovuje iba vtedy, ak nastane niektorá zo situácií uvedených v predchádzajúcej vete. Kontrola overovateľom nie je podmienkou preukázateľnosti záznamu.
5. Záznamom sa rozumie elektronicky zaznamenaný priebeh zasadnutia vyhotovovaný priebežne počas trvania zasadnutia, ktorého hlavným účelom je splniť podmienku preukázateľnosti účasti na zasadnutí, priebehu zasadnutia a hlasovania členov na zasadnutí.
6. Čo sa týka preukázateľnosti záznamu, táto je zabezpečená vždy vtedy, ak je vyhotovený záznam plynulý, bez prerušení, od začiatku zasadnutia do jeho ukončenia a zreteľne obrazom aj zvukom zaznamenáva celý priebeh zasadnutia, vrátane všetkých vyjadrení členov MV.
7. Ak je to potrebné (viď bod 3. vyššie), zo zasadnutia sa vyhotoví zoznam schválených uznesení, ktorý podpisuje predseda MV alebo ním poverený člen.
8. Zverejňuje sa uznesenie, pričom nič nebráni predsedovi k nemu pridať aj iné informácie na zverejnenie, ktoré vyplývajú z iných predpisov, ktorými je viazaný, vrátane odkazu,   
   že z priebehu rokovania je vyhotovený záznam, ktorý je k dispozícii.
9. Vyššie uvedený postup nie je potrebné zapracúvať do štatútu a rokovacieho poriadku MV.
10. Do Systému riadenia EŠIF, kapitola 1.2 sa dopĺňa odsek 17: Odlišne od podmienok stanovených vo Vzore CKO č. 2 Rokovací poriadok monitorovacieho výboru pre operačný program na programové obdobie 2014 – 2020, článok 5, je v čase krízovej situácie možné prijímať rozhodnutia hlasovaním per rollam aj o zoznamoch národných projektov a zámeroch národných projektov a ich zmenách, metodike a kritériách použitých pri výbere projektov a ich zmenách, zmenách OP podliehajúcich schvaľovaniu EK a o výročných a záverečných správach o vykonávaní OP. Návrh uznesenia predkladá členom na vyjadrenie predseda MV alebo ním poverený člen, spolu s oznámením primeranej lehoty na písomné vyjadrenie, v ktorej ho členovia zasielajú na adresu uvedenú predsedom MV alebo ním povereným členom. Predseda MV bezodkladne oznámi výsledok hlasovania jednotlivým členom MV. Väčšina sa počíta z celkového počtu hlasov prislúchajúcich všetkým členom MV. Ak sa člen MV nevyjadrí v stanovenej lehote a zo štatútu alebo rokovacieho poriadku vyplýva pre riešenie tejto situácie určitý postup, uplatní sa tento už existujúci postup. Ak takýto postup nie je stanovený, platí, že člen MV, ktorý sa nevyjadril v stanovenej lehote, s návrhom rozhodnutia nesúhlasí. Tento postup je možné uplatniť priamo na základe novely zákona o príspevku z EŠIF č. 128/2020 Z. z., bez nutnosti osobitnej úpravy v štatúte alebo rokovacom poriadku MV. Postup sa uplatňuje aj na činnosť Rady CKO, osobitnej komisie alebo komisie pri monitorovacom výbore.
11. Do Systému riadenia EŠIF, kapitola 1.3.1.11, odsek 4 sa dopĺňa veta: Na zasadnutie počas krízovej situácie, zabezpečené elektronickými komunikačnými prostriedkami sa primerane aplikuje kapitola 1.3.2.3.3 Systému riadenia EŠIF.
12. Do Systému riadenia EŠIF, kapitola 3.2.4 sa dopĺňa odsek 5, ktorý znie: Na proces zasadnutia osobitnej komisie počas krízovej situácie je možné primerane uplatniť postupy uvedené v kapitole 1.3.2.3.3 Systému riadenia EŠIF.

Zjednodušené vykazovanie výdavkov

1. V kapitole 3.5.8. Systému riadenia EŠIF, odsek 5 sa dopĺňa text: V čase krízovej situácie RO uvedie podmienky uplatnenia zjednodušeného vykazovania výdavkov podľa ods. 4 písm. a) a spôsob výkonu kontroly podľa ods. 4 písm. c) vo výzve, vyzvaní alebo v dokumente, ktorý stanovuje podmienky poskytnutia príspevku.

*V čase krízovej situácie RO môžu uviesť podmienky uplatnenia zjednodušeného vykazovania výdavkov a spôsob výkonu kontroly aj v rámci iného dokumentu stanovujúceho podmienky poskytnutia príspevku ako je výzva a vyzvanie (napríklad v Príručke prijímateľa, alebo Zmluve o NFP). Ustanovenie umožňuje RO počas realizácie projektov, financovaných úplne alebo z časti na základe zjednodušeného vykazovania výdavkov, pružnejšie reagovať na problémy v implementácii projektov vzniknuté v dôsledku krízovej situácie. Touto úpravou sa pre RO umožňuje v rámci už implementovaných projektov tieto rozdeliť na etapy. Pre rozdelenie projektu na etapy je potrebné*

*jednoznačné oddelenie a popísanie fyzického stavu každej etapy,*

*uvedenie finálnych dosiahnutých výstupov (a/alebo merateľných ukazovateľov) za prvú etapu a plánovaných za ďalšie etapy,*

*jednoznačné uvedenie finančnej alokácie za každú etapu, odôvodniteľnej na základe fyzického stavu a výstupov/merateľných ukazovateľov.[[4]](#footnote-4)*

*Následne RO môže*

* + 1. *nahradiť pôvodnú metodiku zjednodušeného vykazovania výdavkov uplatnenú v prvej etape projektu, novou metodikou zjednodušeného vykazovania výdavkov aplikovanou pre ďalšiu etapu (napr. v prípade, ak nie všetky výdavky zahrnuté vo výpočte pri príprave pôvodnej metodiky zjednodušeného vykazovania výdavkov sú v dôsledku krízovej situácie naďalej relevantné, alebo je potrebné doplniť nové typy výdavkov);*
    2. *financovať nové potrebné výdavky[[5]](#footnote-5) v projekte v ďalšej etape, prostredníctvom doplňujúcej samostatnej metodiky zjednodušeného vykazovania výdavkov len pre nové potrebné výdavky (napr. nové výdavky nevyhnutné pre implementáciu projektu v čase krízovej situácie), alebo tieto nové potrebné výdavky bude RO uhrádzať na základe ich reálneho vynaloženia t. j. budú reálne preukazované;*
    3. *pre ďalšiu etapu projektu zmeniť formu financovania z reálne vykazovaných výdavkov na zjednodušené vykazovanie výdavkov.*

*Pre vyššie uvedené možnosti platí, že sa musí dodržať princíp rovnakého zaobchádzania, nediskriminácie a transparentnosti, pri zabezpečení dostatočnej informovanosti prijímateľov. Súčasne platí, že z dôvodu zachovania auditnej stopy sa pôvodne aplikovaná metodika zjednodušeného vykazovania výdavkov nemení, keďže platí pre prvú etapu projektu. Ak RO pristúpi k zmene financovania projektu na základe úpravy uvedenej v tomto výklade, je povinný uvedenú zmenu upraviť v platnej Zmluve o NFP. Vyššie uvedené možnosti (zmena formy financovania, doplnenie skupín oprávnených výdavkov) sú podporované systémom ITMS2014+. Postup je uvedený v ITMS v rámci často kladených otázok (v časti NČ-G/ PROJEKT). Na postupy vyššie uvedené sa vzťahuje znenie odseku 24, kapitoly 3.2.1 t. j. metodika zjednodušeného vykazovania výdavkov zavedená napríklad v Príručke pre prijímateľa ostáva v platnosti aj po skončení krízovej situácie.*

Postup pri poskytovaní príspevku v čase krízovej situácie

1. Do Systému riadenia EŠIF sa dopĺňa kapitola 3.1.1.2 Zmena a zrušenie výzvy v čase krízovej situácie, ktorá znie:
2. RO je oprávnený za podmienok stanovených v novele zákona o príspevku z EŠIF č. 128/2020 Z. z. a upravených v tejto kapitole v reakcii na ochorenie COVID-19 výzvu zmeniť alebo zrušiť.
3. RO je oprávnený zmeniť:
4. **Formálne náležitosti**
5. **Podmienky poskytnutia príspevku** – RO nie je oprávnený vykonať zmeny, ak ide o nasledujúce podmienky poskytnutia príspevku, ak zmenou dochádza k zúženiu rozsahu podmienok poskytnutia príspevku:
   * 1. oprávnenosť žiadateľa,
     2. oprávnenosť partnera.

RO je oprávnený zmeniť podmienky poskytnutia príspevku pri rešpektovaní vyššie uvedeného obmedzenia. Súčasne zmeny podmienok poskytnutia príspevku musí RO vykonať v súlade s princípmi transparentnosti, nediskriminácie a rovnakého zaobchádzania v skupine medzi sebou súťažiacich ŽoNFP a žiadateľov (k diskriminácii nedochádza v rámci iných posudzovaných období – hodnotiacich kôl alebo výziev navzájom). V prípade zmien v podmienkach poskytnutia príspevku RO výzvu v prípade potreby primerane predĺži.

1. **Prílohy** - za účelom prehľadnosti a lepšej orientácie v zmenách zo strany žiadateľov RO zverejňuje zmeny v prílohách formou sledovania zmien.
2. Zmena výzvy musí byť v súlade s právnymi predpismi a riadiacou dokumentáciou záväznou pre RO, ak sa na danú zmenu vzťahujú.
3. RO je oprávnený vykonať zmeny aj po uzavretí výzvy, v prípade uzavretej výzvy do vydania prvého rozhodnutia o žiadosti.
4. Ak ide o takú zmenu, ktorou môže byť predložená ŽoNFP dotknutá, RO písomne informuje žiadateľa o zmene a určí mu primeranú lehotu na doplnenie alebo zmenu ŽoNFP (v závislosti od rozsahu zmien).
5. V prípade výziev, ktoré boli vyhlásené vo forme otvorenej výzvy, sa zmena výzvy aplikuje na aktuálne posudzované hodnotiace kolo alebo kolá (posudzované časové obdobie), v ktorom ešte nebolo vydané rozhodnutie o žiadosti predloženej v rámci daného hodnotiaceho kola, a na všetky nasledujúce hodnotiace kolá.
6. RO je oprávnený výzvu zrušiť. RO je oprávnený zrušiť výzvu v prípade, ak z objektívnych dôvodov alebo skutočností, ktoré nastali po vyhlásení výzvy, nie je možné financovať projekty na základe výzvy. Účinky rozhodnutí vydaných do zrušenia výzvy ostávajú zachované a je na rozhodnutí RO, či budú financované v rámci príslušného OP. V prípade už vydaných rozhodnutí o schválení ŽoNFP RO postupuje v súlade s § 25 zákona o príspevku z EŠIF a kap. 3.3.1 a 3.3.2 Systému riadenia EŠIF.
7. Ak dôjde k zrušeniu výzvy, RO vráti ŽoNFP predloženú do dátumu zrušenia výzvy žiadateľovi, alebo o nej rozhodne – informácia o postupe RO je súčasťou zdôvodnenia zrušenia výzvy, pričom je potrebné zachovať princíp nediskriminácie a rovnakého zaobchádzania (t. j. RO musí rovnako pristupovať k celej skupine medzi sebou súťažiacich ŽoNFP a žiadateľov, teda buď všetky zrušením dotknuté ŽoNFP vráti alebo o všetkých zrušením dotknutých ŽoNFP rozhodne; z uvedeného vyplýva, že nemôže dôjsť ku kombinácii uvedených postupov v rámci celej danej skupiny medzi sebou súťažiacich ŽoNFP a žiadateľov).
8. Zrušenie výzvy alebo zmenu podmienok poskytnutia príspevku, vrátane zdôvodnenia zrušenia výzvy alebo vykonanej zmeny RO zverejní na svojom webovom sídle. RO zmenu a zrušenie výzvy zároveň zaznamená v ITMS2014+ a po jej zadaní a aktivovaní v ITMS2014+ je táto automaticky umiestňovaná aj na webovom sídle [www.partnerskadohoda.gov.sk](http://www.partnerskadohoda.gov.sk). Zmeny, ktoré nepredstavujú zmenu výzvy v systéme ITMS2014+ (napr. ak ide len o formálne zmeny), je možné zaznamenať v spise výzvy, kde sa uvedú príslušné zmeny. Dokument, opisujúci zmeny je možné publikovať aj verejnosti ako prílohu výzvy na verejnej časti ITMS2014+.
9. RO je oprávnený odstrániť zo vzoru CKO č. 19 počas krízovej situácie informáciu o nemožnosti odpustiť zmeškanie lehoty. RO nahradí počas krízovej situácie text: „rozhodne o zastavení konania o ŽoNFP v súlade s ustanovením § 20 ods. 1 písm. d) zákona o príspevku z EŠIF“ textom: „môže rozhodnúť o zastavení konania o ŽoNFP v súlade s ustanovením § 57 ods. 8 zákona o príspevku z EŠIF“.
10. V kapitole 3.2.1.1 Systému riadenia EŠIF sa na koniec odseku 8 dopĺňa text: RO je oprávnený zasielať opätovnú výzvu na doplnenie ŽoNFP. Pri zasielaní výzvy sa RO riadi princípmi, uvedenými v § 2, odsek 2 zákona o príspevku z EŠIF.
11. V kapitole 3.2.1.1 Systému riadenia EŠIF sa do odseku 11 dopĺňa text: Ak RO poučil žiadateľa o možnosti zastaviť konanie o ŽoNFP, je oprávnený tak urobiť v čase krízovej situácie v prípade nedoplnenia žiadnych náležitostí, v prípade doručenia požadovaných náležitostí po termíne stanovenom RO alebo v prípade, ak aj po doplnení chýbajúcich náležitostí naďalej pretrvávajú pochybnosti o pravdivosti alebo úplnosti ŽoNFP, na základe čoho nie je možné overiť splnenie niektorej z podmienok poskytnutia príspevku a rozhodnúť o schválení ŽoNFP.
12. V kapitola 3.2.1.2 Systému riadenia EŠIF sa do odseku 17 dopĺňa text: Ak RO poučil žiadateľa o možnosti zastaviť konanie o ŽoNFP, je oprávnený tak urobiť v čase krízovej situácie v prípade nedoplnenia žiadnych náležitostí, doručenia požadovaných náležitostí po termíne stanovenom RO alebo v prípade, ak aj po doplnení chýbajúcich náležitostí naďalej pretrvávajú pochybnosti o pravdivosti alebo úplnosti ŽoNFP, na základe čoho nie je možné overiť splnenie niektorej z podmienok poskytnutia príspevku a rozhodnúť o schválení alebo neschválení ŽoNFP.
13. V kapitole 3.2.1.3 Systému riadenia EŠIF sa v odseku 5 mení prvá veta, ktorá po zmene znie: Rozhodnutím o zastavení konania RO konštatuje, že v konaní o ŽoNFP nastala niektorá zo skutočností stanovených v  § 20 alebo v čase krízovej situácie niektorá zo skutočností stanovených v  § 57, odsek 8 zákona o príspevku z EŠIF.

Osobitné postupy pri poskytovaní príspevku v čase krízovej situácie

1. V Systéme riadenia EŠIF, kapitole 3.4.1 odsek 3 sa dopĺňa text: Pri zmene národného projektu na základe zmeny vyzvania v čase krízovej situácie podľa § 58, odsek 1 zákona o príspevku z EŠIF sa nový zámer národného projektu nevypracúva a zoznam národných projektov neaktualizuje.
2. Do Systému riadenia EŠIF sa dopĺňa kapitola 3.4.1.2 Zmena vyzvania a národného projektu v čase krízovej situácie, ktorá znie:
3. RO je oprávnený otvorené aj uzavreté vyzvanie v reakcii na COVID-19 zmeniť s výnimkou podmienky oprávnenosti žiadateľa alebo podmienky oprávnenosti partnera (ak je to relevantné). Zmenu vyzvania neschvaľuje monitorovací výbor, ak tak nestanovuje štatút a rokovací poriadok MV; RO je povinný MV informovať o zmenách vyzvania. Zmena vyzvania nemôže mať negatívny dopad na už schválený národný projekt, t. j. zmenou vyzvania RO nemôže jednostranne zasiahnuť do schváleného národného projektu. Zmena pôvodného rozsahu národného projektu sa vykoná podľa príslušných ustanovení zmluvy o NFP alebo rozhodnutia podľa § 16 ods. 2 zákona o príspevku z EŠIF o zmene projektu.
4. RO zverejní zmenu vyzvania na svojom webovom sídle a informuje o zverejnení zmeny žiadateľa/prijímateľa národného projektu. RO aktualizuje vyzvanie v systéme ITMS2014+, ak je to relevantné. RO je povinný pred zverejnením zmeny vyzvania pre národné projekty vykonať kontrolu správnosti a kompletnosti vyzvania. Kontrola je zameraná predovšetkým na kontrolu súladu vyzvania s OP, podmienkami uvedenými v relevantnej schéme štátnej pomoci/schéme pomoci de minimis a ostatnými relevantnými dokumentmi, ako aj požiadavkami legislatívy EÚ a SR.
5. Na náležitosti zmeny vyzvania pre národné projekty sa primerane uplatnia ustanovenia o výzve.
6. Prijímateľ môže v súlade s vyzvaním podať RO návrh na zmenu právoplatného rozhodnutia o schválení ŽoNFP (napr. pridanie oprávnenej aktivity, cieľovej skupiny, užívateľa, zvýšenie maximálnej výšky NFP). RO sa môže proaktívne, partnersky a systematicky podieľať na príprave zmeneného národného projektu. Návrhom na zmenu právoplatného rozhodnutia o schválení ŽoNFP sa nemôže zasiahnuť do pôvodne schváleného rozsahu národného projektu; na tento účel slúži zmenové konanie v rámci implementácie.
7. RO posúdi návrh na zmenu právoplatného rozhodnutia o schválení ŽoNFP. V rámci konania RO posúdi iba tie skutočnosti, ktoré sú návrhom dotknuté. Keďže RO nevykonáva nové konanie o ŽoNFP, prijímateľ nepredkladá novú ŽoNFP. RO stanoví v príručke pre prijímateľa alebo v osobitnom usmernení pre prijímateľa štruktúru a rozsah dokumentácie, ktorú je prijímateľ povinný predložiť. V závislosti od rozsahu zmeny vyzvania RO interne stanoví pre každý národný projekt alebo pre skupinu národných projektov postup konania o zmene právoplatného rozhodnutia o schválení ŽoNFP (napr. nie pri každej zmene bude nevyhnutné uskutočniť posúdenie zmeny odbornými hodnotiteľmi alebo posúdenie v rozsahu všetkých hodnotiacich a výberových kritérií, v niektorých prípadoch bude potrebné posúdiť zmenu aj vo vzťahu k podmienkam poskytnutia príspevku, ktoré menené neboli). RO je povinný komplexne zvážiť a zadefinovať v postupe konania o zmene právoplatného rozhodnutia, ktoré podmienky poskytnutia príspevku bude posudzovať (napr. vplyv pridania novej aktivity na hodnotiace kritériá, vplyv zmeny na životné prostredie a pod.). Keďže pôvodný rozsah národného projektu nemôže byť návrhom prijímateľa dotknutý, nie sú konaním o návrhu dotknuté výstupy konania o pôvodnej ŽoNFP na národný projekt.
8. RO rozhodne o zmene právoplatného rozhodnutia o schválení ŽoNFP, ak návrhu prijímateľa v plnom rozsahu vyhovie (RO primerane upraví a následne použije vzor CKO č. 22, resp. vzor CKO č. 30). V opačnom prípade RO návrh prijímateľa rozhodnutím zamietne. Odvolanie proti rozhodnutiu o zmene právoplatného rozhodnutia o schválení ŽoNFP nie je prípustné. Rozhodnutie o zmene právoplatného rozhodnutia o schválení ŽoNFP môže byť preskúmané mimo odvolacieho konania do zaslania návrhu zmeny zmluvy. Konanie o preskúmaní rozhodnutia o zamietnutí návrhu mimo odvolacieho konania musí byť začaté najneskôr do dvoch rokov od nadobudnutia právoplatnosti rozhodnutia.
9. Po zmene právoplatného rozhodnutia o schválení ŽoNFP RO vypracuje návrh a zabezpečí uzatvorenie dodatku k zmluve o NFP (ak je to relevantné).
10. RO informuje MV o postupe podľa tejto kapitoly.
11. V Systéme riadenia EŠIF, kapitola 3.4.2 sa dopĺňa odsek 29, ktorý znie: V čase krízovej situácie sa pri zmene vyzvania, zmene rozhodnutia a konanie o veľkom projekte postupuje podľa § 58, odsek 8 až 10 zákona o príspevku z EŠIF. Na obsah vyzvania a zmenu a zrušenie vyzvania počas krízovej situácie sa primerane uplatní kapitola 3.1.1.2 Systému riadenia EŠIF; na odseky 6 až 8 a odseky 11 až 14 sa neprihliada. V prípade potreby CKO poskytne osobitné usmernenie pre RO, ktorý postupuje pri príprave a realizácii veľkého projektu podľa novely zákona o príspevku z EŠIF č. 128/2020 Z. z.
12. V Metodickom pokyne CKO č. 24, sa v kapitole 2.1 dopĺňa do odseku 6 text: Zmenu a zrušenie vyzvania v čase krízovej situácie RO uskutoční primerane podľa kapitoly 3.1.1.2 Systému riadenia EŠIF.
13. V Metodickom pokyne CKO č. 24, sa v kapitole 2.4 dopĺňa do odseku 7 text: V čase krízovej situácie RO rozhodne o zastavení konania v prípadoch, stanovených v § 57, odsek 8 zákona o príspevku z EŠIF.

Hromadná zmena Zmluvy o NFP v čase krízovej situácie

*Ide o jednostrannú zmenu Zmluvy o NFP poskytovateľom, ktorá sa realizuje postupom a za podmienok vyplývajúcich z novely zákona o príspevku z EŠIF č. 128/2020 Z. z., automatickým dôsledkom čoho je neuplatnenie zverejňovania zmlúv podľa osobitných predpisov[[6]](#footnote-6). Samotné zmeny zmluvy o NFP neiniciuje, ani ich maximálny rozsah neurčuje zmluvná strana, ale iba CKO alebo CO, ktorým táto kompetencia vyplýva priamo zo zákona o príspevku z EŠIF (§ 6 a § 9 v spojení s § 59 ods. 1). Poskytovateľ sa rozhodne, či takúto hromadnú zmenu zmluvy o NFP, zverejnenú na* [*www.partnerskadohoda.gov.sk*](http://www.partnerskadohoda.gov.sk)*, prevezme v plnom alebo čiastočnom rozsahu, alebo ju neprevezme vôbec. Poskytovateľ nesmie rozsah zmien rozširovať nad rámec, stanovený CKO alebo CO, ktorý je zverejnený na* [*www.partnerskadohoda.gov.sk*](http://www.partnerskadohoda.gov.sk)v samostatnej sekcii CKO/zmena zmluvy v čase krízovej situácie*.*

*Po tom, ako sa poskytovateľ oboznámi s obsahom zverejnených zmien zmluvy o poskytnutí NFP a zváži, do akej miery ich prevezme do ním používaného vzoru zmluvy, pristúpi sa k samotnej realizácii zmeny. Tá sa vykoná oznámením poskytovateľa, ktorého obsahom budú takto prevzaté zmeny zmluvy o NFP, jednotlivým prijímateľom. Zmeny nadobudnú účinnosť odoslaním oznámenia (preferovaným komunikačným kanálom bude ITMS2014+); nevyžaduje sa podpis zmluvných strán.*

*Uvedený postup rieši iba tzv. hromadnú zmenu zmlúv o NFP, nie individuálne zmeny. Pri individuálnych zmenách v projektoch zostávajú v plnej miere zachované postupy uvedené v článku 6 zmluvy o poskytnutí NFP. Hromadná zmena je výnimočným nástrojom, ktorý môžu aktivovať len CKO a/alebo CO v reakcii na COVID-19.*

1. Do Systému riadenia EŠIF sa dopĺňa kapitola 3.3.5.1, Hromadná zmena Zmluvy o NFP, ktorá znie:
2. Hromadnú zmenu Zmluvy o NFP je možné vykonať iba počas krízovej situácie (viď kapitola 3.2.1, odsek 1 Metodického výkladu CKO č. 10).
3. CKO a/alebo CO zverejní na webovom sídle [www.partnerskadohoda.gov.sk](http://www.partnerskadohoda.gov.sk) maximálny rozsah hromadnej zmeny Zmluvy o NFP. Zmeny Zmluvy o NFP, ktoré sa realizujú prostredníctvom tzv. hromadnej zmeny zmluvy podľa § 59 zákona o príspevku z EŠIF, nesmú mať negatívny vplyv na prijímateľa.
4. RO je oprávnený prevziať hromadnú zmenu Zmluvy o NFP, ktorá bola zverejnená CO a/alebo CKO v celom rozsahu alebo čiastočne, a to v závislosti od obsahu zmluvného vzoru využívaného daným RO v rámci príslušného operačného programu, v závislosti od obsahu zverejnených zmien v súvislosti s daným operačným programom a iných okolností podľa rozhodnutia RO. Rozsah takto prevzatých zmien Zmluvy o NFP je RO povinný zverejniť na svojom webovom sídle najneskôr do oznámenia zmeny Zmluvy o NFP prijímateľom.
5. RO v elektronickej podobe oznámi prijímateľom zmenu Zmluvy o NFP. V oznámení uvedie rozsah vykonaných zmien. Súčasne RO zmenu Zmluvy o NFP zverejní na svojom webovom sídle, t. j. obsah poskytovateľom oznámených zmien a obsah zmeny Zmluvy o NFP zverejnený na webovom sídle RO budú totožné. Súčasťou oznámenia bude odkaz na zmenu Zmluvy o NFP zverejnenú CKO a/alebo CO pre oblasti v ich pôsobnosti (napríklad informáciou: „Rozsah zmien Zmluvy o NFP, ktoré sú obsiahnuté v tomto oznámení pre OP XX, vychádza zo zmien Zmluvy o NFP, ktoré v súlade s § 59 ods. 1 zákona o príspevku z EŠIF zverejnili orgány podľa § 6 a/alebo podľa § 9 zákona o príspevku z EŠIF na [www.partnerskadohoda.gov.sk](http://www.partnerskadohoda.gov.sk) v sekcii CKO, záložka „Zmena zmluvy v čase krízovej situácie“, zmena zo dňa ....“). V oznámení uvedie informáciu o možnosti prijímateľa odstúpiť od Zmluvy o NFP podľa § 59 ods. 2 zákona o príspevku z EŠIF, ak s takouto zmenou nesúhlasí.
6. Zmena Zmluvy o NFP je účinná odoslaním oznámenia RO prijímateľom podľa bodu 4. Oznámenie sa odosiela preferenčne prostredníctvom ITMS2014+ (všeobecná komunikácia); ak sú na to dôvody (predovšetkým technické alebo organizačné), možno využiť odoslanie prostredníctvom Ústredného portálu verejnej správy alebo odoslaním e-mailu na kontaktnú e-mailovú adresu prijímateľa, uvedenú v projektovom spise. Neodporúča sa oznamovať zmenu Zmluvy o NFP viacerými spôsobmi z dôvodu, aby nevznikli pochybnosti, kedy je zmena účinná. V prípade, ak sa oznámeniu zmeny Zmluvy o NFP viacerými spôsobmi (napr. prostredníctvom ITMS2014+ aj e-mailom) nedá vyhnúť, zmena Zmluvy o NFP je účinná odoslaním prvého oznámenia RO prijímateľovi.
7. Ak RO pristúpi k realizácii hromadnej zmeny Zmluvy o NFP, vykoná ju voči všetkým prijímateľom. Výnimočne môže RO vykonať hromadnú zmenu Zmluvy o NFP iba voči časti prijímateľov v rámci ním riadeného OP, a to na základe objektívnych dôvodov súvisiacich s daným OP, s podmienkami vyplývajúcimi z príslušných výziev, obmedzeniami vyplývajúcimi z iných právnych predpisov alebo vyplývajúcich z obsahu Zmlúv o NFP pred realizáciou hromadnej zmeny, pričom musí byť zachovaný princíp nediskriminácie. V prípade, ak RO vo výnimočných prípadoch nezmení hromadne Zmluvy o NFP všetkých prijímateľov, je povinný takýto postup zdôvodniť a zachovať o ňom auditnú stopu.
8. Ak prijímateľ so zmenou Zmluvy o NFP v zmysle tejto kapitoly nesúhlasí, môže do 10 pracovných dní od doručenia oznámenia podľa odseku 4, najneskôr do jedného mesiaca od odoslania oznámenia podľa odseku 4 od Zmluvy o NFP odstúpiť.
9. Zmena Zmluvy o NFP, vykonaná v zmysle tejto kapitoly sa nezverejňuje v centrálnom registri zmlúv. Z dôvodov zachovania plnej miery transparentnosti je preto zásadné prehľadným spôsobom zverejňovať jednotlivé hromadne vykonané zmeny zmluvy, a to aj zo strany CKO a /alebo CO, ako aj zo strany RO. Každé zverejnenie hromadnej zmeny je potrebné odlíšiť od predchádzajúceho alebo nasledujúceho zverejnenia hromadnej zmeny, musí z neho byť zrejmý úplný obsah vykonanej hromadnej zmeny a dátum jej zverejnenia. Každá hromadná zmena zverejnená RO musí byť prelinkovaná na hromadnú zmenu zverejnenú CKO a/alebo CO (viď bod 4. tejto kapitoly) tak, aby nevznikli pochybnosti o splnení všetkých zákonných podmienok vyplývajúcich z § 59 ods. 1 zákona o príspevku z EŠIF.
10. Individuálne zmeny Zmluvy o NFP na základe okolností v konkrétnom projekte nie je možné meniť vyššie uvedenými postupmi.
11. Hromadnú zmenu Zmluvy o NFP premietne RO do jednotlivých Zmlúv o NFP pri najbližšom písomnom dodatku, ak sa vyskytne dôvod na uzatvorenie takéhoto dodatku (nie je potrebné uzavrieť dodatok k Zmluve o NFP iba z dôvodu vykonanej hromadnej zmeny Zmluvy o NFP, napríklad pred ukončením realizácie projektu).
12. Ak je SO splnomocnený na výkon práv zo Zmluvy o NFP voči prijímateľom vrátane zmeny týchto zmlúv, nie je potrebné osobitné alebo výslovné splnomocnenie RO voči SO na vykonanie hromadnej zmeny zmluvy.

Prechodné ustanovenia

1. Do Systému riadenia EŠIF, kapitola 1.2 sa dopĺňa odsek 16: RO aplikuje ustanovenia účinné v čase krízovej situácie na konania, ktoré z časového hľadiska akýmkoľvek spôsobom zapadajú do času krízovej situácie, t. j. neboli právoplatne ukončené pred vyhlásením krízovej situácie alebo sa nezačali po skončení krízovej situácie. Jedinou výnimkou je zastavenie konania pre neodstránenie pochybností o pravdivosti alebo úplnosti ŽoNFP v prípade, ak k neodstráneniu (vrátane zmeškania lehoty na doplnenie) zo strany žiadateľa došlo do 11.3.2020.

Právne účinky úkonov, vykonaných počas krízovej situácie podľa novely zákona o príspevku z EŠIF č. 128/2020 Z. z. a Metodického výkladu CKO č. 10 zostávajú zachované v celom rozsahu aj po jej ukončení. Konania o ŽoNFP a iné úkony, podľa novely zákona o príspevku z EŠIF č. 128/2020 Z. z. a Metodického výkladu CKO č. 10 začaté a právoplatne neskončené počas krízovej situácie sa dokončia podľa ustanovení účinných v čase krízovej situácie. Konanie a iné úkony vykonané podľa novely zákona o príspevku z EŠIF č. 128/2020 Z. z. a Metodického výkladu CKO č. 10, začaté pred vyhlásením krízovej situácie a právoplatne neskončené ku dňu vyhlásenia krízovej situácie sa dokončia podľa ustanovení účinných v čase krízovej situácie. Postup podľa predchádzajúcej vety sa neuplatní na zastavenie konania z dôvodov podľa § 20 ods. 1 písm. d), ak rozhodná skutočnosť nastala pred vyhlásením krízovej situácie (rozhodná skutočnosť pre zastavenie konania o ŽoNFP v prípade, ak pretrvávajú pochybnosti o pravdivosti alebo úplnosti ŽoNFP a žiadateľ tieto pochybnosti neodstránil v určenej lehote, nastala pred vyhlásením krízovej situácie, hoci k vydaniu rozhodnutia v skutočnosti došlo až počas krízovej situácie).

3.2.2 Finančná kontrola

*Zákonom č. 96/2020 Z. z. ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení zákona č. 75/2020 Z. z.* *bolo v rámci oblasti finančnej kontroly prijaté opatrenie ustanovením § 36b, ktorým bolo v období pandémie[[7]](#footnote-7) v prípadoch hodných osobitného zreteľa umožnené nevyžadovať podpisy zamestnancov, ktorí vykonávali administratívnu finančnú kontrolu alebo finančnú kontrolu na mieste, v návrhu správy alebo návrhu čiastkovej správy, správy alebo čiastkovej správy a to v prípade, ak návrh správy alebo návrh čiastkovej správy a správa alebo čiastková správa je podpísaná štatutárnym orgánom orgánu verejnej správy alebo ním určeným vedúcim zamestnancom. Uvedená skutočnosť má vplyv na vzory CKO č. 11 a 12 (upravené vzory sú prílohami Metodického výkladu CKO č. 10).*

4 Prílohy

1. Upravený Vzor CKO č. 7 Výzva na predkladanie projektových zámerov/výzva/vyzvanie
2. Upravený Vzor CKO č. 11 Návrh čiastkovej správy z kontroly/Návrh správy z kontroly
3. Upravený Vzor CKO č. 12 Čiastková správa z kontroly/Správa z kontroly
4. Upravený Vzor CKO č. 17 Kontrolný zoznam k návrhu výzvy na predkladanie projektových zámerov/výzvy/vyzvania
5. Upravený Vzor CKO č. 18 Kontrolný zoznam administratívneho overenia ŽoNFP/Kontrolný zoznam administratívneho overenia ŽoNFP – po doplnení
6. Upravený Vzor CKO č. 19 Výzva na doplnenie projektového zámeru/žiadosti o nenávratný finančný príspevok
7. Upravený Metodický pokyn CKO č. 24 k technickej pomoci

1. Oznámenie Komisie - Dočasný rámec pre opatrenia štátnej pomoci na podporu hospodárstva v súčasnej situácii spôsobenej nákazou COVID-19 (2020/C 91 I/01) [↑](#footnote-ref-1)
2. RO zabezpečí súlad názvu nových typov aktivít v OP s typmi aktivít, ktoré boli použité v takýchto výzvach, príp. zabezpečí aj súlad výdavkov v prípade, ak sú v OP špecifikované. [↑](#footnote-ref-2)
3. Ak rozhodná skutočnosť pre zastavenie konania o žiadosti v prípade, ak pretrvávajú pochybnosti o pravdivosti alebo úplnosti žiadosti a žiadateľ tieto pochybnosti neodstránil v určenej lehote, nastala pred vyhlásením krízovej situácie, RO vydá rozhodnutie o zastavení konania (§ 61 ods. 2 posledná veta zákona o príspevku z EŠIF). Ak sa konanie o žiadosti začalo najneskôr do skončenia krízovej situácie a zároveň táto rozhodná skutočnosť nastala po vyhlásení krízovej situácie, RO môže, ale nemusí zastaviť konanie a to v súlade s § 57 ods. 8 zákona o príspevku z EŠIF. [↑](#footnote-ref-3)
4. *Za etapu projektu sa považuje časť projektu jasne identifikovateľná z fyzického a finančného hľadiska. Fyzický rozsah každej etapy, vrátane príslušných výstupov (a/alebo merateľných ukazovateľov) a súvisiaca finančná alokácia musí byť riadne popísaná a musí byť uchovaná ako súčasť audit trailu. Finančné prostriedky každej etapy by sa mali stanovovať odkazom na fyzické prvky každej etapy, aby sa zabránilo tomu, že ten istý výdavok sa uhradí dvakrát.* [↑](#footnote-ref-4)
5. *Zaradenie nových výdavkov do projektu nemá vplyv na schválenú výšku nenávratného finančného príspevku. Zaradenie nových výdavkov projektu môže ovplyvniť dosiahnutie cieľovej hodnoty zazmluvneného ukazovateľa, čo by mal poskytovateľ zohľadniť pri posudzovaní nenaplnenia cieľovej hodnoty ukazovateľa pri rešpektovaní princípu hodnoty za peniaze.*  [↑](#footnote-ref-5)
6. Zákon o slobode informácií; Občiansky zákonník [↑](#footnote-ref-6)
7. § 2 zákona č. 67/2020 Z. Z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 [↑](#footnote-ref-7)